रियलको सजिलो जित  
रियल म्याड्रिडले आइतबार स्पेनी ला लिगमा बार्सिलोनासँगको दूरी फेरि ५ अंकमा छोट्याएको छ । यसका लागि रियलले आइबरमाथि घरमा सजिलो ३–० को जित निकालेको छ ।
म्याड्रिड — रियल म्याड्रिडले आइतबार स्पेनी ला लिगमा बार्सिलोनासँगको दूरी फेरि ५ अंकमा छोट्याएको छ । यसका लागि रियलले आइबरमाथि घरमा सजिलो ३–० को जित निकालेको छ । रियल सान्टियागो बर्नाबाउमा राम्रो प्रदर्शनका लागि पछिल्लो समय संघर्षरत रहेपनि यो प्रवृति आइबरविरुद्ध दोहरिएन् । रियलले यसअघि घरमा खेलेका लिगका छ खेलमा चार अंक गुमाएको थियो । आइबरमाथि मार्को एसेनसियो र मार्सेलोले गोल गरे । अर्को गोल आत्मघाती रह्यो । बार्सिलोनाको २५ अंकसहित शीर्ष स्थानमा छ भने दोस्रोमा रहेको भ्यालेन्सियाको २१ अंक छ । आइतबार रातिका अरु खेलमा भिल्लारियलले लास पाल्मासलाई ४–०, एटलेटिको म्याड्रिडले सेल्टा भिगोलाई १–० तथा लेगानेसले एथलेटिको बिलबाओलाई १–० ले पराजित गरेको थियो । 